Zelt Musik Festival 2016 Freiburg, Saksa 
**Ludovico Einaudi** (s. 23. marraskuuta 1955 Torino, Italia) on italialainen säveltäjä, elokuvasäveltäjä ja konserttipianisti.

Einaudin musiikkia on luonnehdittu lyyriseksi, kirkkaaksi, tunteikkaaksi ja hienostuneeksi, sekä helpoksi ja yksinkertaiseksi. Hän yhdistää new age -tyyliseen klassiseen musiikkiinsa vaikutteita jazzista, kansanmusiikista ja rockista.

Elämä ja ura
------------

Ludovico Einaudi syntyi Torinossa vuonna 1955. Äiti opetti Ludovicon soittamaan pianoa jo lapsena. Einaudin isä oli kustantaja Giulio Einaudi ja isoisä Italian presidentti (1948–1955) Luigi Einaudi*lähde?*.

Einaudi opiskeli musiikkia Milanossa arvostetussa Conservatorio Verdissä ja sen jälkeen säveltäjä Luciano Berion johdolla Pariisissa. Valmistuttuaan hän sai stipendin Bostoniin Tanglewoodin musiikkijuhlaan. Einaudin ensimmäisissä sävellystöissä kuuluu Berion vaikutusta tonaalisuuden ja sointuvuuden lisäksi myös siinä, että kumpikin oli laaja-alainen musiikilliselta tyyliltään.

Einaudi sävelsi uransa alkupuolella ISO Dance -tanssiteatterille, ja sävellykset esitettiin New Yorkin Lincoln Centerissä 1991. *Stanze* (1992) oli meditatiivista harppumusiikkia ja sai hyvän vastaanoton radiokuuntelijoilta. Einaudin menestysalbumi *Divenire* (2007) nousi Euroopan klassisen musiikin listakärkeen. Se menestyi myös populaarimusiikin listoilla ja oli Brit Awards -ehdokkaana. Albumin menestyksen ansiosta Einaudi konsertoi laajasti Euroopassa ja muualla maailmassa Japanista Yhdysvaltoihin.

Einaudi sävelsi uransa aikana musiikkia useisiin elokuviin, esimerkkinä *This is England*. Vuonna 2020 hänen musiikkiaan käytettiin elokuvissa *Nomadland* ja *Isä*.

Albumit
-------

* *Time Out* (1988)
* *Stanze* (1992)
* *Salgari* (1995)
* *Le Onde* (1996)
* *Eden Roc* (1999)
* *I Giorni* (2001)
* *Diario Mali* (2003)
* *Una Mattina* (2004)
* *Divenire* (2007)
* *Nightbook* (2009)
* *In a Time Lapse* (2013)
* *Elements* (2015)
* *Seven Days Walking* (2019)
* *12 Songs From Home* (2020)
* *Einaudi Undiscovered* (2020)
* *Cinema* (2021)

Lähteet
-------

1. 1 2 3  Ludovico Einaudi Music Sales Classical.  Arkistoitu 8.9.2015. Viitattu 1.5.2015. (englanniksi)
2. 1 2 3  Ludovico Einaudi : Life and Works Sinfini Music. Viitattu 1.5.2015. (englanniksi)
3. ↑  Ludovico Einaudi : Biography Classic FM. Viitattu 1.5.2015. (englanniksi)
4. ↑  Silvia Pingitore: Interview with Ludovico Einaudi on writing music scores for Academy Award-winning films *The Shortlisted*.  23.5.2021. Viitattu 15.6.2023. (englanniksi)

Aiheesta muualla
----------------

* Ludovico Einaudin virallinen sivusto

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Yhdysvallat
* Latvia
* Japani
* Tšekki
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* Europeana
* RISM
* IdRef

 |

 |